Anatomie d’une chute

Anatomie d'une chute er en fransk film fra 2023, regissert av Justine Triet.

Handling 
Det tysk-franske ekteparet Sandra og Samuel bor sammen med sønnen deres Daniel i en hytte i fjellene i Frankrike. Sandra er en suksessrik forfatter, og en dag blir hun intervjuet hjemme. I mellomtiden arbeider Samuel på loftet, men setter på musikken så høyt at Sandra må stoppe intervjuet. I mellomtiden går den svaksynte Daniel en tur med hunden deres. Når han kommer tilbake, er Samuel død og dekket av blod foran huset. Han skriker om hjelp, hvorpå Sandra kommer ut og kontakter nødetatene. Politiet begynner å etterforske saken, men det er fremdeles uklart om dette var en ulykke, selvmord eller om Sandra forsøkte å myrde ham. Sandra ansetter advokat Vincent for å forsvare henne.

Advokaten råder Sandra til å rette mistanken om selvmord, ettersom en ulykke var lite trolig. Statsadvokaten tar ut en tiltale, slik at det kommer til å være rettssak mot Sandra. Sandra forsvarer seg innledningsvis ved å forklare at etter at intervjuet var over, gikk hun til soverommet sitt for å arbeide og deretter for å sove. Hun var derfor ikke kjent med hvordan ektemannen egentlig døde. I løpet av rettssaken undersøkes forholdet mellom Sandra og Samuel. Sandra er bifil, og har en gang vært utro mot Samuel med en annen kvinne. Under en tidligere krise i forholdet deres hadde hun åpent seksuell kontakt med andre mennesker. Daniels synshemming oppsto etter en bil-ulykke etter at Samuel glemte å hente ham ved skolen. Samuels skyldfølelse for dette førte også til problemer i forholdet deres.

Statsadvokaten viser et lydopptak av Samuels mobiltelefon under rettssaken. Dagen før Samuels død registrerte han i hemmelighet en konflikt mellom Samuel og Sandra. Av dette kommer det frem at Samuel var svært misfornøyd med tilværelsen sin, og skulle gjerne hatt mer tid til å skrive - noe som ble forhindret av Sandra. Daniel må også vitne i retten. For å utelukke manipulasjon fra Sandra, følger en rettssekretær de to i hverdagen. Men Daniels uttalelser er motstridende, og kan ikke bidra til ytterligere oppklaring. Sandra frifinnes til slutt av retten, og det skjer en forsoning mellom Sandra og Daniel.

Skuespillere 
 Sandra Hüller som Sandra
 Swann Arlaud som Vincent
 Milo Machado-Graner som Daniel
 Antoine Reinartz
 Samuel Theis som Samuel
 Jehnny Beth som Marge
 Saadia Bentaieb som Nour

Referanser

Eksterne lenker 

Franske filmer
Filmer fra 2023